**Д Е К Л А Р А Ц И Я**

По повод Световния ден на потребителя 15 март Национална Асоциация за Защита на Потребителите, Независим съюз на потребителите в България и Сдружение „ПРОИЗВЕДЕНО В БЪЛГАРИЯ - съюз на малкия и среден бизнес” обединяват усилията си с цел защита на родното производство. Целта е да се постигне равнопоставеност между всички участници на пазара, на потребителите, да бъде осигурено правото на информиран избор, българският пазар да гарантира здраве на потребителите.

 Трите организации призовават всички институции в страната да провеждат целенасочена политика за:

* насърчаване на българското производство
* за възстановяване на традиционните за страната производства
* за развитие на отрасли и производства, в които България има доказани сравнителни преимущества
* за постигане на по-висока степен на преработка на произвежданите в страната суровини и материали
* за по-равномерно и пропорционално развитие на отделните региони в страната
* за развитие на по- конкурентен национален пазар, като се създадат условия за изключване на нелоялните търговски практики
* за по-ефективен митнически, санитарен, технически и всякакъв друг контрол върху вносните стоки
* за ефективен контрол на вътрешния пазар с цел потребителят да може да направи информиран избор и да не се допуска той да бъде заблуждаван